སྟག་ཞྭ་ཁྲ་བོ་གསོལ་བ།སྟག་གི་སྨྲ་ར་ཚོམ་ཚོམ་ཅན།ཟངས་ཀྱི་བ་སྤུ་འཇོལ་ལོ་ལོ།ཞལ་ནས་ལྕགས་ཀྱི་མེ་སྟག་གི་ཚ་ཚ་འཕྲོ་ཞིང་ཕྱག་ན་ཐུ་ལུམ་དམར་བོ་བསྣམས།སྤྱན་མིག་བཟློག་པས་གནམ་ས་འཁྲུག་པར་བྱེད།སེ་གོལ་གཏོགས་པས་གནམ་གྱི་ཉི་ཟླ་གཟའ་སྐར་ཐང་ལ་ལྷུང་བར་བྱེད།རྐང་བ་བརྡབས་པས་སའི་མཚོ་མོ་གཏིང་ནས་དཀྲུག་པར་བྱེད་ཅེས་སྐུའི་ཆ་བྱད་དང་མཐུ་སྟོབས་དམིགས་སུ་བཟུང་ནས་མཆོད་བསྟོད་བྱས་པར་བརྟེན།གནོད་ཅིང་འཚེ་བའི་དགྲ་ཇག་ཆོམ་རྐུན་ཀུན་ཚར་གཅོད་དགོས་པའི་འཕྲིན་ལས་བཅོལ་བ་སྟེ།དགྲ་དང་རྐུན་མ་མྱུར་དུ་ཁྲིད་ལ་ཤོགདེའི་སྙིང་དང་གློ་མཆིན།སེན་མོ།མཆེ་བ་ཡན་ཆད་དགྲ་བཏུལ་བའི་རྟགས་མཚན་ལ་འཁྱེར་ཡོང་དགོས་པའི་དམོད་ཚིག་ཞུས་ན།དེས་མི་ལ་བདེ་སྐྱིད་དང་སྡུག་བསྔལ་གང་སྟེར་ཡང་རང་དབང་ཡོད་པས།རང་གིས་འདུལ་མི་ཐུབ་པའི་དགྲ་བོའི་སྲོག་སྙིང་མྱུར་དུ་ལེན་པར་འདོད།སྡང་དགྲ་འདུལ་བའི་གཉན་པོ་དེ་དག་ནི་ཤིན་ཏུ་ཁྲོ་བོ་དང་དྲག་པོའི་ཆ་བྱད་ཅན།འཇིགས་སུ་རུང་བ།ཕས་རྒོལ་དགྲ་བོ་ཟིལ་གྱིས་གནོན་པ།མིའི་ནུས་པ་ལས་ཁྱད་དུ་འཕགས་པ་ཞིག་ཡིན་པར་སྟོན་ཆེད།གནག་རབསལས།མྱྀ་འི་ལུས་པོ་ལ།འབྲུག་ཀྱི་འགོ་བོ་ཅན།།ཆུ་དྲྀའི་གཤོག་པ་ཅན།།རལ་གྱིའི་རྐང་པ་ཅན།ལྕགས་ཀྱི་མཆེ་བ་རྒུ་གཉྀས་བ་བརྒྱད་འབར་བས།།གྲ་བོའི་ཤ་ཟ་ལྗིབས་སེ་ལྗིབས།།གྲའ་བོའི་ཁྲག་འཐུང་རྔུབས་སེ་རྔུབས།།གྲའ་བོའི་རྒྱལ་མཁམས་ཀྲུག་པར་བྱེད།ཆུ་དྲྀའི་ལག་བརྡབས་པས།གྲའ་བོའི་བདུན་རྒྱུད་གཅོད་པར་བྱེད།།རལ་གྱིའི་རྐང་བརྡབས་པས།།གྲའ་བོའི་དོན་སྙིང་བརླ་དང་རྩ་ནས་གཅོད།།ཅེས་མི་ལུས་འབྲུག་མགོ་ཅན།ཆུ་གྲིའི་གཤོག་པ་ཅན།རལ་གྲིའི་རྐང་བ་ཅན།ལྕགས་ཀྱི་མཆེ་བ་དགུ་གཉིས་བཅོ་བརྒྱད་ལས་མེ་ལྕེ་འབར་བ་དེས།དགྲ་ཤ་ཟ་བ་གཉོག་གཉོག་གཉོགདགྲ་ཁྲག་འཐུང་བ་ཧུབ་ཀྱིས་རྔུབ།པ་ཚབ་པ་སངས་དབང་འདུས་དང་གླང་རུ་ནོར་བུ་ཚེ་རིང་གཉིས་ཀྱིས་བསྒྲིགས་ཤིང་།ལོར་བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་གིས་པར་དུ་བསྐྲུན་པའིགཏམ་ཤུལ་དགའ་ཐང་འབུམ་པ་ཆེ་ནས་གསར་དུ་རྙེད་པའི་བོན་གྱི་གནའ་དཔེ་བདམས་བསྒྲིགསཀྱི་ཤོག་ངོསནསབར་གསལ།